Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14355

b) az oldalszög adó berendezés elhelyezésének olyannak kell lenni, hogy a megközelítési fénytechnikai rendszer fényeinek árnyékolását a minimálisra kell csökkenteni, különösképpen az elhatározási magasság határvonalain belül. Az oldalszög adó berendezés nem takarhat ki semmilyen más lámpá(ka)t, csak olyat, amelyik egy keresztfénysor, vagy egy középvonal fény rövid keresztfénysorának a középső részén helyezkedik el (lásd az Annex 14 I. Kötet "A"- Melléklete 11.3 részében a további útmutatásokat). 4.2.4.1 Ha a szomszédos lámpasorok közötti térköz 30 méter (100 láb), vagy több, akkor az antenna fázis középpontjának legalább 0,3 méterrel (1 láb) a futópálya megállási vége felé lévő legközelebbi lámpasor fény-középpontja felett kell lenni. Ezt le lehet csökkenteni 0,15 méterre (0,5 láb), ha szükséges, és a telepítési helyszín máskülönben mentes a jelentős többutas terjedési problémától. Az szükségessé teheti egy magasabb szintű oldalszög adó berendezés alkalmazását. 4.2.4.2 Ha a szomszédos lámpasorok közötti térköz 30 méternél (100 láb) kevesebb, akkor az antenna fázis középpontnak legalább 0,6 méterrel (2 láb) a futópálya megállási vége felé lévő legközelebbi lámpasor fény-középpontja felett kell lenni. 4.3 A kritikus és érzékenységi területek 4.3.1 Az MLS jelei interferenciájának előfordulása az MLS antennák és az antenna sugárnyaláb szélességek körüli reflektáló és árnyékoló környezet függvénye. A vevő helyétől 1,7 sugárnyaláb szélességen belüli járműveket, vagy állandó akadályokat "sugárnyalábon belülinek" tekintjük, és ezek a fő sugárnyaláb többutas terjedési interferenciáját fogják létrehozni az MLS útirány-vezetési jeleiben. Jellemzően a földi berendezés sugárnyaláb szélességei úgy kerültek meghatározásra, hogy nem áll fenn oldalszög sugárnyalábon belüli reflexió a végső megközelítési útirány mentén, és nem áll fenn magassági szög sugárnyalábon belüli többutas terjedés a meghatározott siklópályán. Azonban mozgó akadályok beléphetnek a sugárnyalábon belüli többutas terjedési területekre és létrehozhatnak zavaró tükrözéseket, vagy az útirány-vezető jelek olyan mértékű kitakarását, hogy a jel minőség elfogadhatatlanná válik. Azokat a területeket, amelyeken belül a járművek csökkentett teljesítményt hozhatnak létre, meg kell határozni és azonosítani. A védő zóna követelmény kifejlesztése céljából ezeket a területeket két típusúra lehet felosztani, azaz kritikus területekre és érzékenységi területekre.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes